****

GYAKORLATI ÚTMUTATÓ

A III. ÉVFOLYAM LEVELEZŐ TAGOZAT

ÓVODAPEDAGÓGUS SZAKOS HALLGATÓK

**ÓVODAI TEVÉKENYSÉGEK ÖNÁLLÓ IRÁNYÍTÁSA ÉS INTERAKCIÓK ELEMZÉSE 4.** *GYAKORLATÁNAK TELJESÍTÉSÉHEZ*

5. FÉLÉV

**Kedves Óvodapedagógus Hallgató!**

Ön különféle tantárgyi tanulmányaival párhuzamosan félévről félévre haladva szakmai gyakorlatokat is végez. Minden félévben *Útmutató* segíti a gyakorlatokon való részvételét, a feladatok megoldását és a követelmények teljesítését.

Az 5. félévben az ***Óvodai tevékenységek önálló irányítása és interakciók elemzése 4.*** elnevezésű tantárgy keretein belül kerül sor az egyéni és csoportos gyakorlat megszervezésére és teljesítésére.

Ebben a dokumentumban megtalálja a tudnivalókat, úgymint a tanegység leírását a tantárgyi követelményekkel, továbbá az egyéni és csoportos gyakorlat során teljesítendő szakmai feladatokat, teendőket.

Kérjük, figyelmesen olvassa el a következő oldalakat, melyek fontos információkat tartalmaznak a szakmai gyakorlattal kapcsolatban.

Kívánunk Önnek hasznos szakmai tapasztalatszerzést, és reméljük, hogy az óvodáról és az óvodapedagógusi tevékenységekről számos ismerettel, élménnyel gazdagodik a félév során.

Ha az útmutatóban található információkon kívül bármilyen kérdése felmerül, tisztelettel állnak rendelkezésére a gyakorlatvezető oktatók:

**Eszterházy Károly Katolikus Egyetem, Eger**

**Czapné dr. Makó Zita** [mako.zita@uni-eszterhazy.hu](mailto:mako.zita@uni-eszterhazy.hu)

**Gál Judit:** [gal.judit@uni-eszterhazy.hu](mailto:gal.judit@uni-eszterhazy.hu)

**Eszterházy Károly Katolikus Egyetem Jászberényi Campus, Jászberény**

**Dr. Bernhardt Renáta** [bernhardt.renata@uni-eszterhazy.hu](mailto:bernhardt.renata@uni-eszterhazy.hu) +36-30 2317861

**Dr. Magyar Ágnes** [magyar.agnes@uni-eszterhazy.hu](mailto:magyar.agnes@uni-eszterhazy.hu) +36-70 6038122

**Általános tájékoztató**

* A szakmai gyakorlati képzés programja az Óvodai Nevelés Országos Alapprogramjához és az alapképzésű óvodapedagógus szak képzési követelményeihez igazodik.
* Az EKKE Jászberényi Campus E-Learning felületén (<https://elearning.uni-eszterhazy.hu/>) elérhető a gyakorlati program és a mellékletek.
* A szakmai gyakorlati képzés követelményeit és formáit meghatározó cél: az elméleti ismeretek gyakorlati alkalmazásának megvalósítása, a pedagógiai módszerek hatékonyságának elsajátítása, a gyermekekkel történő egyéni és csoportos bánásmód lehetőségeinek alkalmazása.
* A jelenlétet a Hallgatói Követelményrendszer szabályozza <https://uni-eszterhazy.hu/api/media/file/0a7f3985580cd55bc8e12ced185bb2435700c312>
* A hallgató az egyéni és csoportos szakmai gyakorlattal kapcsolatos információkról az *Óvodai tevékenységek önálló irányítása és interakciók elemzése 4.* c. tantárgy órarend szerinti első időpontjában kap tájékoztatást.
* Az óvodai gyakorlat megkezdésének feltétele az egészségügyi alkalmasságról szóló orvosi igazolás / „Egészségügyi kiskönyv” bemutatása.
* A hallgató az egyéni 1 hetes (5 napos) gyakorlatának helyét a gyakorlat megkezdése előtt a megadott határidőig elküldi a gyakorlatvezető oktatónak a **„Bejelentő külső óvodai gyakorlatra”** nyilatkozaton,valamint a gyakorlat során megvalósuló tevékenységek tervezeteit.
* Az egyéni szakmai gyakorlat megkezdése előtt a hallgató vegye fel a kapcsolatot a leendő mentorpedagógussal, lehetőség szerint ismerje meg a csoport szokás- és szabályrendszerét, tájékozódjon a csoportról a csoportprofil alapján. Ismerje meg az óvoda házirendjét.
* A hallgató egyéni és csoportos gyakorlat során megvalósuló képzését a mentorpedagógus segíti, jelenlétét ellenőrzi és igazolja a „Jelenléti összesítő” c. dokumentummal, a gyakorlat teljesítését értékeli az „Értékelési összesítő” c. dokumentumon.
* A szakmai gyakorlaton történő 5 napos egyéni és 1 alkalmas csoportos részvétel kötelező a félév teljesítéséhez. Betegség esetén távolmaradását 7.30-ig jeleznie kell a mentorpedagógusnak és gondoskodnia kell a hiányzó napok pótlásáról.
* A hallgató egyéni 5 napos gyakorlatának menetét a szakmai gyakorlat útmutatójának *3.1 Az egyéni gyakorlat programja, feladatai* c. leírás tartalmazza. ***Az egyéni gyakorlat során a hallgató a tevékenységtervet a tevékenység megtartása előtt 3 munkanappal küldje el a mentorpedagógus részére. A mentorpedagógus 2 munkanappal a tevékenység megtartása előtt visszaküldi javaslataival, korrekcióival a tervezetet a hallgató részére.***
* A pedagógiai naplót a gyakorlatvezető által megadott időpontig és módon köteles megküldeni a mentorpedagógus és a gyakorlatvezető oktató számára.
* A csoportos gyakorlat során elvégzendő megfigyeléseket *3.2 A csoportos gyakorlat programja, feladatai* c. leírás alapján végzi és dokumentálja. A pedagógiai naplót a gyakorlatvezető által megadott időpontig és módon köteles megküldeni a mentorpedagógus és a gyakorlatvezető oktató számára.
* A hallgató a munkavégzést segítő attitűddel, kulturált magatartással és megfelelő öltözékkel biztosítja a szakmai tevékenységének igényességét.
* A csoportos és egyéni gyakorlat során, a hallgató az óvodapedagógusi munkában mobiltelefon használatának mellőzésével vesz részt.
* A csoportos és egyéni gyakorlat értékelését a mentorpedagógus végzi és a gyakorlatvezető oktató rögzíti az érdemjegyet a Neptun rendszerben.

**1. Az óvodapedagógus szak gyakorlati képzési rendszere**

**1.1 2022/2023 Mintatanterv**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 1. | 2. | 3. | 4. | 5. | 6. |  |  |
| Tájékozódás és megfigyelés az óvodai életben NBP\_OV545G2  LBP\_OV545G2 *Czapné dr. Makó Zita* | **nappali**:  csoportos  gyakorlat:  5 nap  (30 óra)  **levelező**:  csoportos  gyakorlat:  3 nap  (18 óra) |  |  |  |  |  | *2 kr* | gyj |
| Óvodai  tevékenységek  önálló irányítása és interakciók  elemzése 1. NBP\_OV540G4  LBP\_OV540G4  *Czapné dr. Makó Zita* |  | **nappali**:  egyéni  gyakorlat:  10 nap  (60 óra)  csoportos  gyakorlat:  36 óra  **levelező**:  egyéni  gyakorlat:  5 nap  (30 óra)  csoportos  gyakorlat:  18 óra |  |  |  |  | *4 kr* | gyj |
| Óvodai tevékenységek önálló irányítása és interakciók elemzése 2.  NBP\_OV541G4  LBP\_OV541G4  *Czapné dr. Makó Zita* |  |  | **nappali**:  egyéni  gyakorlat:  10 nap  (60 óra)  csoportos gyakorlat:  36 óra  **levelező**:  egyéni  gyakorlat:  5 nap  (30 óra);  csoportos gyakorlat:  18 óra |  |  |  | *4 kr* | gyj |
| Óvodai tevékenységek önálló irányítása és interakciók elemzése 3.  NBP\_OV542G5  LBP\_OV542G5  *Czapné dr. Makó Zita* |  |  |  | **nappali**:  egyéni  gyakorlat:  10 nap  (60 óra)  csoportos gyakorlat:  36 óra  **levelező**:  egyéni  gyakorlat:  5 nap  (30 óra);  csoportos gyakorlat:  18 óra |  |  | *5 kr* | gyj |
| Óvodai tevékenységek önálló irányítása és interakciók elemzése 4.  NBP\_OV549G6  LBP\_OV549G6  *Dr. Bernhardt Renáta* |  |  |  |  | **nappali**:  egyéni  gyakorlat:  10 nap  (60 óra)  csoportos  gyakorlat:  36 óra  **levelező**:  egyéni  gyakorlat:  5 nap  (30 óra);  csoportos gyakorlat:  18 óra |  | *6 kr* | gyj |
| Külső komplex szakmai gyakorlat  NBP\_OV537G9  LBP\_OV537G9  *Dr. Bernhardt Renáta* |  |  |  |  |  | **nappali**:  8 hét  (240 óra)  **levelező**:  4 hét  (120 óra) | *9 kr.* | gyj |

Az óvodapedagógus szak teljes tanegység rendszerét a kari honlapon megtekintheti.

<https://uni-eszterhazy.hu/toki/mintatantervek>

**1.2 A tantárgy leírása**

|  |  |
| --- | --- |
| **Tantárgy** neve: **Óvodai tevékenységek önálló irányítása és interakciók elemzése 4. / Külső világ tevékeny megismerése, Mozgás** | **Kreditértéke: 6 kr** |
| A tantárgy **besorolása**: kötelező | |
| **A tantárgy elméleti vagy gyakorlati jellegének mértéke, „képzési karaktere”:** 100% gyakorlat | |
| A **tanóra típusa**: gyak. és **óraszáma**: **nappali** tagozat: egyéni gyakorlat: 10 nap (60 óra); csoportos gyakorlat: 36 óra  **levelező tagozat**: egyéni gyakorlat: 5 nap (30 óra); csoportos gyakorlat: 18 óra az adott **félévben**,  (*ha nem (csak) magyarul oktatják a tárgyat, akkor a* ***nyelve****: -)*  Az adott ismeret átadásában alkalmazandó **további** (*sajátos*) **módok, jellemzők** *(ha vannak)*:- | |
| A **számonkérés** módja (koll. / gyj. / **egyéb)**: **gyj**  Az ismeretellenőrzésben alkalmazandó **további** (*sajátos*) **módok** *(ha vannak)***:** pedagógiai napló készítése | |
| A tantárgy **tantervi helye** (hányadik félév): **5.** | |
| 1. Előtanulmányi feltételek *(ha vannak* **Óvodai tevékenységek önálló irányítása és interakciók elemzése 3**.; **Játékba ágyazott környezeti nevelés; Játékos matematikai nevelés az óvodában; Egészségfejlesztő testmozgás – Elmélet és módszertan;** | |
| **Tantárgyleírás**: az elsajátítandó **ismeretanyag tömör, ugyanakkor informáló leírása** | |
| * a külső világ tevékeny megismerése nevelési területbe tartozó tevékenységek szervezéséhez, vezetéséhez szükséges módszertani ismeretek gyakorlatban történő alkalmazása; különös tekintettel a matematikai, gondolkodási készségeket fejlesztő játékokra, tevékenységekre, valamint a környezeti nevelés témakörbe tartozó feladatokra, munka jellegű tevékenységekre; tevékenységek szervezett és spontán fejlesztési lehetőséginek tervezésére, levezetésére * a rendszeres egészségfejlesztő testmozgáshoz, mozgásos játékos tevékenységekhez, feladatokhoz kapcsolódó tartalmak szervezéséhez, vezetéséhez szükséges módszertani ismeretek gyakorlatban történő alkalmazása; (l. köv. sor) * a mozgásos tevékenységek tervezése, szervezése, levezetése szabadban * az egészséges életmód, a test edzése, a pihenés, a betegségmegelőzés és az egészségmegőrzés szokásainak alakítása az óvodai gyakorlatban * a gyermek egészségének védelme, edzése, óvása, megőrzése az óvoda mindennapjaiban * a gyermekek egyéni fejlettségi szintjéhez igazodó mozgásos játékok és feladatok * a szabad játék során előforduló, a külső világ tevékeny megismeréséhez, a mozgásos tevékenységhez és mozgáshoz kapcsolódó tartalmak felismerése / felfedezése és továbbfejlesztése * a játéktevékenység, verselés, mesélés, ének-zene, énekes játék, gyermektánc-, rajzolás, festés, mintázás, kézimunka tevékenységek szervezéséhez, vezetéséhez szükséges módszertani-gyakorlati ismeretek bővítése * az ünnepkörökhöz, témahéthez, projekthez, stb… illeszkedő párhuzamos tevékenységek tervezése, szervezése * a gyermeki szükségletek kielégítésével a gyermekközpontúság elvének érvényesítése * tevékenységekben megjelenik (tervezésben és gyakorlatban egyaránt) a komplex készség-, képességfejlesztés, differenciálás * az elméleti, módszertani stúdiumokon megszerzett ismeretek gyakorlatban való alkalmazása. * egyre önállóbb részvétel a gyermekcsoport körüli gondozási, nevelési és szervezési feladatokban * az óvodapedagógus mint reflektív pedagógus * a hallgató megfigyeléseit, tapasztalatait - pedagógiai, pszichológiai és módszertani szempontok alapján - a Pedagógiai naplóban rögzítse, elemezze, törekedjen a megfelelő szakmai nyelvezet és kifejezéskultúra használatára, értékelje nevelőmunkáját * a gondozás, a játéktevékenység, a munkajellegű tevékenységek és a mese-vers, ének-zene, énekes játék, gyermektánc, rajzolás, festés, mintázás, kézi munka tevékenységekben való önálló tervezés, szervezés, irányítás | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| * 363/2012. (XII. 17.) Korm. rendelet az Óvodai nevelés országos alapprogramjáról. https://net.jogtar.hu/jogszabaly?docid=a1200363.kor * Az óvoda pedagógiai programja * Bihariné dr. Krekó Ilona (2016): *Az óvodai környezeti nevelés módszertana*. Budapest: ELTE Eötvös Kiadó Kft. ISBN: 8000002008754 * Körmöci Katalin (2014): *Hová bújt a matematika? I.II.* Budapest: Sprint kiadó. * Körösi Adrienn (2013): *Megmozgató*. Budapest: Neteducatio, * Labanc Györgyi (2004): *Óvodások környezeti nevelése.* Réce füzetek. 5. Budapest: Alapítvány a Magyarországi Környezeti Nevelésért. * Lukács Józsefné, Ferencz Éva (2010): *A játék nem csak játék?! Matematikai fejlesztőjátékok óvodásoknak.* Budapest: Flaccus Kiadó. ISBN 9789639412811 * Lukács Józsefné, Ferencz Éva (2017): *Mesés mozgás (tél, tavasz, ősz).* Budapest: Flaccus kiadó. * Perlai Rezsőné (2002): *A matematikai nevelés módszertana.* 3. kiadás, Budapest: Nemzeti Tankönyvkiadó. * Porkolábné Balogh Katalin, Szaitzné Gregorits Anna (2009): *Komplex Prevenciós Óvodai Program Kudarc nélkül az iskolában*. Budapest: Trefort Kiadó. ISBN: 9789634462989 * Pektor Gabriella (2015): *Mozgásfejlesztő játékok gyűjteménye.* Budapest: Mozaik. ISBN: 9789636976521 * Tótszöllősyné Varga Tünde (2006): *Mozgásfejlesztés az óvodában*. Budapest: Flaccus Kiadó. | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| **tudása**   * ismeri az óvodás korú gyermek személyiségének fejlődési sajátosságait, illetve a személyiség fejlődéséhez szükséges feltételeket, ezeknek függvényében határozza meg az adott nevelési területen alkalmazható módszereket * alapvető ismeretei vannak a 3-7 éves gyermekek érési-fejlődési folyamatának pszichológiai, biológiai tényezőiről, jellemzőiről * ismeri az óvodai nevelésben alkalmazható tervezés különböző szintjeit, különös tekintettel a külső világ tevékeny megismerése és a mozgásos tevékenységek nevelési területeken * tisztában van a biomechanikailag helyes testtartást kialakító és fenntartó speciális tartáskorrekció elméleti és gyakorlati ismereteivel * tisztában van a mozgásos tevékenységek gyermeki fejlődésben betöltött meghatározó szerepével * ismeri az óvodai nevelési területekhez, tevékenységekhez szükséges módszereket * ismeri az óvodai nevelésben, a tervezés különböző szintjeit, különös tekintettel az mozgásos tevékenységek, a külső világ tevékeny megismerése nevelési területekre, a tervezés elméletét, módszertanát, az egyes szintek összefüggéseit, sajátosságait * ismeri a nevelés során hatékonyan alkalmazható mozgásfejlesztési eljárásokat és fejlesztési stratégiákat * ismeri az élményszerű óvodai életmódszervezés lehetőségeit, ebben elhelyezhető és megjelenő mozgás – testnevelés, külső világ tevékeny megismerése tevékenységek komplex fejlesztési lehetőségeit   **képességei**   * képes saját elképzelései szerint, az óvoda helyi programja, szokás- és szabályrendszere alapján úgy kiválasztani módszereit, és úgy alakítani irányító tevékenységét, hogy azzal a 3-7 éves gyermek teljes körű egészségfejlesztését valósítja meg * tudja helyesen alkalmazni megszerzett pedagógiai, pszichológiai, módszertani ismereteit az óvodai nevelés gyakorlatában a külső világ tevékeny megismerése és a mozgás-testnevelés tevékenységekben * a 3-7 éves gyermek, gyermekcsoport életkori jellemzőinek és egyéni sajátosságainak ismeretében határozza meg és választja ki a megfelelő nevelési célokat, feladatokat, tartalmakat * képes differenciált irányításra-facilitálásra, elemzésre, értékelésre   **attitűdje**   * elkötelezett az óvodai gyermekcsoportok tapasztalatainak, ismereteinek bővítését segítő módszerek, tevékenység iránt * elkötelezett a 3-6-7 éves gyermekek teljes körű egészségfejlesztése iránt, * nyitott a kísérletezésre * nyitott a mozgásfejlesztés területén sokféle eszköz alkalmazására * bátran tervez mozgásos tevékenységet a szabadban * igénye van a szakmai együttműködésre a gyerekek nevelésében, gondozásában; a team-munkához szükséges kooperációra. * nyitott az újabb kutatási eredmények, módszertani innovációk és az IKT kínálta lehetőségek megismerésére és alkalmazására   **autonómiája és felelőssége**   * felelősséget érez a rábízott 3-6-7 éves gyermekekért, gyermekcsoportokért, az óvodai intézményben végzett tevékenységéért * felelősséget vállal az óvodai nevelési folyamat tervezése során hozott döntéseiért és pedagógiai tevékenységének következményeiért * gyakorlatai során szerzett tapasztalatai alapján reflektív óvodapedagógusként szakmai fejlődésének tudatos irányítója | |

|  |
| --- |
| **Tantárgy felelőse** (*név, beosztás, tud. fokozat*)**: Dr. Bernhardt Renáta adjunktus** |
| **Tantárgy oktatásába bevont oktatók: Czapné dr. Makó Zita adjunktus, Dr. Magyar Ágnes adjunktus** |

**2. A szakmai gyakorlat felépítése**

|  |  |  |  |
| --- | --- | --- | --- |
|  | *Helyszín* | *Időtartam* | *Tartalom* |
| **Csoportos gyakorlat**  **18 óra** | EKKE JC  1 alkalom | Órarend szerint | A szakmai gyakorlat menetének, követelményeinek megbeszélése |
| óvoda  1 alkalom | 8.00-11.30 | hospitálás  A hospitálás tapasztalatainak megbeszélése, reflexió |
| EKKE JC  1 alkalom | Órarend szerint | a csoportos gyakorlat tapasztalatainak megbeszélése, összegzése |
| **Egyéni gyakorlat**  **25 óra / 4 nap** | óvoda | 8.00-10.00/10.30 | szabad játék/óvodai tevékenységek/gondozási feladatok |
| 10.30-11.30 | udvari életben való részvétel |
| 11.30-12.30 | testápolásban / ebédeltetésben aktív segítség |
| **Egyéni délutáni gyakorlat**  **6 óra / 1 nap** | óvoda | 10.00-11.30 | készülődés az udvarra/udvari élet |
|  | 11.30-14.30 | ebéd/pihenés |
|  | 14.30-16.00 | ébredés utáni gondozási feladatokban aktív részvétel |

**3. A szakmai gyakorlat felépítése**

**3.1 Az egyéni gyakorlat programja, feladatai**

**Előkészítő feladatok:**

1. Az intézményvezetővel és a mentorpedagógussal történő egyeztetés a gyakorlat teljesítésével kapcsolatban.
2. Konzultáción való részvétel a mentorpedagógussal (gyakorlat menete, feladatok, határidők egyeztetése az Útmutató alapján).
3. Befogadó nyilatkozat megküldése a gyakorlatvezető oktató részére.
4. Az előző félév tapasztalatainak összegző, szakmai szempontú bemutatása.
5. „Mit várok a félévtől” címmel az előzetes elvárások megfogalmazása.
6. Fejlődési terv készítése
7. A hét dokumentációs feladatainak tervezése, valamint 3 hasábos tervezet készítése az alábbi tevékenységekhez (feltöltése a kurzus e-learning felületére a gyakorlatot megelőző utolsó napig):

* külső világ tevékeny megismerése,
* mozgás.

**A hét feladatai:**

* *Tanulmányozza* a csoportnaplót (különösen: nevelési terv, csoport szokás- és szabályrendszere, a gyakorlati időszakra eső tematikus terv), és a gyermekek fejlődésével kapcsolatos dokumentációkat (anamnézis, egyéni fejlettséggel kapcsolatos megfigyelések/mérések, egyéni fejlesztési tervek);
* *Ismerje meg* a gyermekcsoportot, kapcsolódjon be a gondozási tevékenységekbe, a játékba, a munkajellegű tevékenységekbe.
* *Készítsen* 2 db hospitálási naplót a megfigyelt külső világ tevékeny megismerése és mozgás tevékenységekről - 2 hasábos tervezet formájában - az alábbiak szerint:
* 1. hasáb: a látott tevékenység leírása
* 2. hasáb: szervezési feladatok, módszerek, eszközök, differenciálás formái;
* Egyik napon a mentorral egyeztetve, 16.00 óráig legyen bent a csoportban.
* *Kapcsolódjon be* a gondozási feladatokba és a gyermekek játékába, *támogassa* a szabad gyermeki játékot, szervezze és *irányítsa* a munka jellegű tevékenységeket;
* Előzetes megfigyeléseire alapozva *tervezzen és kezdeményezzen* játéktevékenységet;
* Készítsen 1 db gondozási tervet;
* *Készítsen* 1 db játékos rendszeres egészségfejlesztő testmozgáshoz tervezetet;
* *Vezesse* a rendszeres egészségfejlesztő testmozgást a hét folyamán;
* Előzetes tapasztalataira építve *készítsen* 1 db játéktervet, *kezdeményezzen* játékot;
* *Valósítsa meg és irányítsa* tervezetei alapján a külső világ tevékeny megismerése és mozgás tevékenységet;
* *Készítse el* a részletes tevékenységtervet 3 hasábos formátumban (mit, miért hogyan), a motivációs lehetőséghez (kezdeményezéshez) 2 variációt tervezzen!

*A tevékenység tervezet kötelező elemei:*

* A tevékenység vezetője:
* A tevékenység helyszíne (óvoda, csoport):
* A tevékenység időpontja:
* Korcsoport:
* A tevékenység tartalma:
* A tevékenység típusa:
* A tevékenység előzménye:
* A tevékenység célja:
* Képességfejlesztés: testi, szociális, értelmi, kommunikációs:
* Komplexitás más tevékenységekkel:
* A tevékenység módszerei:
* A tevékenység szervezeti formája:
* A tevékenység munkaformái:
* A tevékenység eszközei:
* Kérje meg mentorpedagógusát, hogy készítsen videófelvételt külső világ tevékeny megismerése és mozgás tevékenységéről és *elemezze, valamint jegyezze le* a reflexióját a látottak alapján (segédlet 5.1, 5.2 szempontsor);
* A hét folyamán a tervezetei alapján önállóan szervezze, irányítsa, vezesse a csoport életét, a gyermekek tevékenységeit;
* Lehetőség szerint használjon IKT eszközöket;

***Készítse el* összegző reflexióját az 1 hetes (5 napos) szakmai gyakorlatáról!**

**3.2 A csoportos gyakorlat programja, feladatai**

Készítsen 2 db hospitálási naplót a megfigyelt tevékenységekről:

* külső világ tevékeny megismerése,
* mozgás.

1. hasáb: a látott tevékenység leírása,

2. hasáb: szervezési feladatok, módszerek, eszközök, differenciálás formái;

**Végezzen megfigyeléseket az alábbi szempontok szerint, és kéthasábos táblázati dokumentáció (megfigyelés – megjegyzés/elemzés) formában ismertesse azokat:**

* A játékosság elvének érvényesülése a mozgástevékenység során;
* A differenciálás és egyéni bánásmód elvének érvényesülése a mozgástevékenység során;
* A látott mozgásos tevékenységformák példái;
* A tevékenység szervezési módjai és munkaformái a külső világ tevékeny megismerése megvalósulása során (szervezési mód: kötött, kötetlen; munkaforma: csoportos, mikrocsoportos, egyéni, páros…);
* A külső világ tevékeny megismerése tevékenység során tapasztalt motiváció és szervezési feladatok;
* A tevékenykedtetés, a több érzékszervre ható tapasztalatszerzés és a megismerési képességek fejlesztés lehetősége a külső világ tevékenység során;
* A visszajelzés és értékelés lehetőségeinek példái a külső világ tevékenység és mozgástevékenység során;
* Nevelési feladatok megvalósítása a külső világ tevékenység és mozgástevékenység során;

**Írjon reflektív összegzést a csoportos gyakorlaton tapasztaltakról!**

**4. Pedagógiai napló felépítése**

**Egyéni gyakorlat:**

Fedlap:

* + EKKE logó
  + A dokumentum neve: Pedagógiai egyéni gyakorlati napló
  + A hallgató neve, neptun kód, évfolyam (jobb alsó)
  + A mentorpedagógus neve (bal alsó)

Az óvoda adatai:

* + név, OM azonosító
  + csoport neve
* Az egyéni gyakorlat feladatainak megfelelő írásbeli dokumentáció elkészítése
* Önreflexió az egyéni gyakorlat teljesítése alapján (javasolt segédlet: 5.1 és 5.2 szempontsor)
* A mentorpedagógus összegző reflexiója a hallgató munkájáról
* Jelenléti összesítő
* Értékelési összesítő

A napló készítésének formai követelményei:

* Times New Roman betűtípus, 12-es betűméret, szimpla (1,0) sorköz, sorkizárt elrendezés.
* Külső forrás felhasználása esetén a szövegben arra hivatkozni kell, pl. (ÓNOAP, 2012).
* Fotóillusztráció mellékelhető (pl. elkészített munkák, játékok).

**Leadási határidő:** a gyakorlat befejezésétől számított 2. hét és/vagy a gyakorlatvezető oktató által megadott időpontig a mentor óvodapedagógus részére, illetve a kurzus E-Learning felületére (Pegazus).

**Csoportos gyakorlat:**

Fedlap:

* + EKKE logó
  + A dokumentum neve: Pedagógiai csoportos gyakorlati napló 2. félév
  + A hallgató neve, neptun kód, évfolyam (jobb alsó)
  + A mentorpedagógus neve (bal alsó)

Az óvoda adatai:

* + név, OM azonosító
  + csoport neve
* A csoportos gyakorlat szempontjainak megfelelő írásbeli dokumentáció elkészítése
* Jelenléti összesítő

A napló készítésének formai követelményei:

* Times New Roman betűtípus, 12-es betűméret, szimpla (1,0) sorköz, sorkizárt elrendezés.
* Külső forrás felhasználása esetén a szövegben arra hivatkozni kell, pl. (ÓNOAP, 2012).
* Fotóillusztráció mellékelhető (pl. elkészített munkák, játékok).

**Leadási határidő:** a gyakorlat befejezésétől számított 2. hét és/vagy a gyakorlatvezető oktató által megadott időpontig a mentor óvodapedagógus részére, illetve a kurzus E-Learning felületére (Pegazus).

**5. Szempontsorok az önreflexió elkészítéséhez**

**5.1 Szempontsor a tevékenységek reflexiójának elkészítéséhez[[1]](#footnote-1)**

***Előkészület reflexiói***

* A kitűzött cél megfogalmazása.
* Tervezéskor a tevékenységek, módszerek, munkaformák, eszközök, motiváció kiválasztásának indoklása.
* A tudatos differenciálás tervezés szintű megjelenése.
* Az előzmények (élmény, technikai, tudás, közvetlen tevékenységek) megjelenítése.
* A gyermekcsoport összetételének, az egyéni sajátosságoknak figyelembe vétele, integrációs lehetőségek kihasználása.

***Végrehajtás reflexiói***

* A tervben leírtak megvalósulása: konkrét tényekre támaszkodva, példákkal alátámasztva, lényegre törően megfogalmazva.
* A szervezés és a motiváció sikeressége, ennek indoklása.
* Az irányított tapasztalatszerzéseket megelőző játéktevékenység alatt megjelenő tervezett, ill. spontán hangulati előkészítés, ráhangolás.
* A játékosságra való törekvés érvényesülése a tevékenységekben.
* A cselekvésbe ágyazott ismeretszerzés, a játékos felfedeztetés, a kísérletezés, a gyerekek ismereteinek gyarapítása a tanulási folyamat során.
* A tanulást támogató környezet kialakítása.
* A tevékenység során megvalósított képességfejlesztések ismertetése.
* A gyermekek aktivitása.
* A gyermeki szükségletek (pl. mozgásigény, biológiai szükséglet stb.) kielégítésének lehetőségei.
* Közösségformáló helyzetek kihasználása, esetleges konfliktusok feltárása konfliktuskezelés.
* A pedagógus ösztönző szerepe az önállóság, segítőkészség megjelenésében.
* Kommunikációs képességfejlesztés, metakommunikációs eszközök alkalmazása.
* A választott eszközök, módszerek, munkaformák beválása a tevékenység során.
* A differenciálás, valamint az egyéni fejlesztés megvalósulása - tehetséggondozás, hátránykompenzáció.
* A tevékenységek során alkalmazott értékelések segítő, reális, az egészséges énkép kialakulását támogató jellege.
* A gyermekcsoport viselkedése, magatartása, oldottsága, komfortérzete, ennek okai.
* Spontán helyzetek kihasználása, váratlan helyzetek ötletes megoldása.

***Önértékelő reflexiók***

* A tevékenység tanulságai.
* Korrekciók, lehetséges variációk, tovább fejlesztési lehetőségek.
* Az óvodapedagógus munkája eredményessége.
* A pedagógus egyéni erősségei, fejleszthető tulajdonságai és ismeretei.

**5.2 Szempontsor az önreflexióhoz**

***Óvodapedagógusi kompetencia:***

* elkötelezettség a szakma iránt;
* a csoport gyermekeivel kialakított kapcsolat, a kommunikáció hatékonysága;
* megvalósult szakmai együttműködés, a dolgozókkal kialakított kapcsolat, kommunikáció;
* a figyelemmegosztás, a csoport koordinálásának sikeressége;
* a tervezőmunka hatékonysága;
* a szervezési feladatok ellátása, differenciálás, egyéni bánásmód elvének érvényesítése.

***Játékban megvalósuló szakmai munka:***

* a játékba való bekapcsolódás mértéke és minősége;
* a tervezett játék megvalósításának sikeressége/sikertelensége (játék használatának ideje, gyermekek száma, továbbfejlesztési lehetőségre szükség volt-e);
* játékot támogató tevékenység megjelenése;
* spontán ötletek megvalósítása, a megvalósítás hatékonysága;
* a játéktér kialakításában vállalt szerep;
* az alkalmazott vagy szabad játékban való bekapcsolódás megvalósulási formái;
* a nyugodt játékidő biztosítása, megvalósítása;
* a módszertani hiányosság okozta nehézségek.

***Tevékenységek megvalósításának értékelése:***

* témaválasztás indoklása;
* a tervezés célja;
* a tervezés kapcsolódása egyéb tevékenységekhez;
* a szervezéssel kapcsolatos meglátások (hely, idő, tér, eszközök);
* a motiváció hatékonysága;
* a kommunikáció formái és eredményessége;
* a segítségnyújtás formái;
* konfliktusok megjelenése, kezelése;
* a differenciálás megvalósulása;
* a módszerek választása és indoklása, alkalmazásának eredményessége;
* az ellenőrzés módja és értékelés formája;
* a tevékenység erősségei és gyengeségei, fejlesztendő területek.

***Gondozási és munka jellegű tevékenységek:***

* a bekapcsolódás formái, eredményessége;
* a tevékenységekben megvalósuló nevelés, a gyermeki önállóság támogatása;
* a gyermekek motiválása, bevonása, fejlesztő értékelése;

a tervező és szervező munka minősége.

**8. Mellékletek**

(letölthetők a kurzus E-Learning (Pegazus) felületéről)

* Felkérő levél
* Bejelentő lap külső óvodai gyakorlatra
* Értékelési összesítő (csoportos, egyéni);
* Jelenléti összesítő (csoportos, egyéni);

**9. Segédletek**

(letölthetők a kurzus E-Learning (Pegazus) felületéről)

* Minta a fejlődési terv elkészítéséhez;
* Minta a gondozási terv elkészítéséhez;
* Minta a rendszeres egészségfejlesztő testmozgás terv elkészítéséhez;
* Minta a tevékenységek tervezéséhez.

1. KIEGÉSZÍTŐ ÚTMUTATÓ az Oktatási Hivatal által kidolgozott, Útmutató a pedagógusok minősítési rendszerében a Pedagógus I. és Pedagógus II. fokozatba lépéshez c. dokumentumhoz. Óvodai nevelés. Oktatási Hivatal. [https://www.oktatas.hu/pub\_bin/dload/pem/ovoda\_kieg\_2017.pdf](https://www.oktatas.hu/pub_bin/dload/pem/ovoda_kieg_2017.pdf?fbclid=IwAR2QaPrQaT6k-sVLYUMxi9gpc_hxPY_Pqoo-zIvPw48wNumXc30IKjCN898) 87-88. [↑](#footnote-ref-1)